Depués de concentrase esti 12 dabril énte la Casa Conceyu dAvilés, los alumnos del grau de Conservación y Restauración de la Escuela Superior dArte dAsturies, asitiada nel barriu de Valliniello (Avilés), volvieron a organizar una cacerolada un día depués énte la Xunta Xeneral pa más tarde averase hasta la sé dEducación. Asina, quixeron denunciar lestáu de les instalaciones onde reciben clases «con sistemes destracción de vapores  insuficientes, desprendimientos y un estáu malu del edificiu».    Según los alumnos, lleven sufriendo dende hai meses estos problemes, pero la gota quenllenol vasu foi quel llunes pasáu una fuga obligó a cortar el suministru dagua, colo que les clases tuvieron que suspendese al ser lagua un elementu indispensable pa trabayar colos compuestos químicos quusen.    A gritos dEnsin instalaciones nun hai restauración, Sastre, la to xestión ye un desastre y canticos dÓnde ta la escuela, marchó col Niemeyer o Qué prestosa la fachada cuando yá ta restaurada, en referencia al edificiu de la Xunta Xeneral, los estudiantes quixeron que los partíos políticos conocieren les sos demandes.    Según denunciaben, los problemes de les instalaciones xeneren daños graves pa lactividá académica y los bienes culturales colos que trabayen «que necesiten condiciones ambientales estables». Por too ello, esixen «nel plazu más curtiu posible» un edificiu con una  infraestructura afayadiza y una solución pa tolos problemes «ensin quello suponga la supresión de lactividá académica».    Y la reivindicación tuvo efectu. Una representante de los alumnos de Restauración pudo entrar nel Parllamentu y recibir el compromisu del PSOE de quun miembru del partíu dAvilés va visitar les instalaciones de Valliniello y ver les condiciones nes questudien. Según indicaron los alumnos, al traviés dintermediarios yá punxeron en conocimientu dHerminio Sastre les sos  reivindicaciones, perol conseyeru dEducación desconfió de que ledificiu tuviera les condiciones que dicíen los propios alumnos.